మాధవ్ ఆప్టే

మాధవరావు లక్ష్మణరావు ఆప్టే ( 1932 అక్టోబర్ 5 – 2019 సెప్టెంబరు 23) భారత జట్టులో ఆడిన క్రికెట్ ఆటగాడు. అతను 1932 అక్టోబర్ 5 న మహారాష్ట్ర లోని ముంబాయిలో జన్మించాడు. 1952 నుండి 1953 వరకు ఏడు టెస్టుల్లో ఆడాడు.  అతను 1989 లో క్రికెట్ క్లబ్ ఆఫ్ ఇండియా అధ్యక్షుడిగా ఎన్నికయ్యాడు. తరువాత అతను క్లబ్ యొక్క లెజెండ్ క్లబ్ అధ్యక్షుడిగా పనిచేశాడు. అతని కుటుంబ సంస్థ ఆప్టే గ్రూప్‌కు అతడు చైర్మన్. అతని సోదరుడు అరవింద్ ఆప్టే కూడా క్రికెటర్. 49.27 సగటుతో టెస్టులలో 542 పరుగులు సాధించాడు. ఇందులో ఒక సెంచరీ, 3 అర్థ సెంచరీలు ఉన్నాయి. అత్యధిక స్కోరు 163 నాటౌట్.

జీవిత విశేషాలు 
ఆప్టే 1932 అక్టోబర్ 5 న లక్ష్మణారావు ఆప్టే యొక్క చిత్‌పవన్ బ్రాహ్మణ కుటుంబంలో జన్మించాడు.  అతని తండ్రి తాత కుటుంబ వ్యాపారంగా వస్త్ర మిల్లులు, చక్కెర కర్మాగారాలను ఏర్పాటు చేశారు.  అతను చిల్డ్రన్స్ అకాడమీకి హాజరయ్యాడు, తరువాత అతను స్కాటిష్ ప్రెస్బిటేరియన్ విల్సన్ హైస్కూల్‌కు వెళ్లాడు. అక్కడ క్రికెట్ ఆడటానికి అతనికి ప్రోత్సాహం లభించింది.  

ఆప్టే ముంబై విశ్వవిద్యాలయంలో బ్యాచిలర్ ఆఫ్ ఆర్ట్స్ డిగ్రీని పూర్తి చేశాడు. ఎల్ఫిన్స్టోన్ కాలేజీలో లలిత కళలలో గ్రాడ్యుయేట్ డిగ్రీ పూర్తి చేశాడు.   

ఆప్టే తమ్ముడు అరవింద్ ఆప్టే, బొంబాయి, రాజస్థాన్ జట్లకూ భారత విశ్వవిద్యాలయాల తరపునా ఫస్ట్ క్లాస్ క్రికెట్ ఆడాడు.  అతని కుమారుడు, వామన్ ఆప్టే స్క్వాష్‌లో భారతదేశానికి, క్రికెట్‌లో ముంబై విశ్వవిద్యాలయానికీ ప్రాతినిధ్యం వహించగా, అతని కుమార్తె ఇంటర్ స్కూల్ బ్యాడ్మింటన్ ఛాంపియన్.

కెరీర్ 
ఆప్టే కుడిచేతి వాటం బ్యాట్స్ మాన్ అయినప్పటికీ,  1948 లో ఎల్ఫిన్స్టోన్ కాలేజీలో విద్యార్థిగా ఉన్నప్పుడు వినూ మన్కడ్ కోచింగ్ కింద లెగ్ స్పిన్ బౌలర్‌గా తన వృత్తిని ప్రారంభించాడు.  1951 లో, తన 19 సంవత్సరాల వయస్సులో, భారత్‌లో పర్యటిస్తున్న మేరీలెబోన్ క్రికెట్ క్లబ్‌కు వ్యతిరేకంగా భారతీయ విశ్వవిద్యాలయాల కోసం తన తొలి మొదటి-తరగతి మ్యాచ్ ఆడాడు.  

1952 లో, తన 20 వ ఏట, విజయ్ మర్చంట్ గాయాల కారణంగా తప్పుకున్న తరువాత, సౌరాష్ట్ర క్రికెట్ జట్టుపై తన మొదటి రంజీ ట్రోఫీని ఆడాడు.   అదే సంవత్సరం, పంకజ్ రాయ్,  స్థానంలో అతను బొంబాయి జట్టుకు ఎంపికయ్యాడు. ఆ సీజన్లో పాకిస్తాన్ జట్టుతో తన అంతర్జాతీయ ఆటకు బోణీ చేశాడు.  అతను బెంగాల్ క్రికెట్ జట్టు కోసం కూడా ఒక సీజన్ ఆడాడు.  

1953 లో, వెస్టిండీస్ పర్యటనకు ఆప్టే ఎంపికయ్యాడు, అక్కడ పోర్ట్-ఆఫ్-స్పెయిన్లో,  పాలీ ఉమ్రిగర్ తరువాత భారతదేశానికి అత్యధిక స్కోరర్‌గా రెండవ స్థానంలో నిలిచాడు. అతను 1954 లో కేవలం ఒక ఫస్ట్-క్లాస్ మ్యాచ్‌లో మాత్రమే ఆడాడు. ఆ తర్వాత అతను మళ్లీ జాతీయ భారత జట్టులో ఎంపిక కాలేదు. తనను తొలగించటం "పరిష్కరించని రహస్యం" అని అతను పేర్కొన్నాడు.  తరువాత, తన ఆత్మకథలో, వెస్టిండీస్‌ పర్యటన తరువాత, అతని తండ్రిని చీఫ్ సెలెక్టర్ లాలా అమర్‌నాథ్‌ కలిసి వారి కుటుంబ వ్యాపారమైన కోహినూర్ మిల్స్‌లో న్యూఢిల్లీ స్థావరంలో వాటా అడిగినట్లు పేర్కొన్నాడు. అతని తండ్రి దాన్ని మర్యాదగా తిరస్కరించడంతో, ఆప్టే మళ్లీ భారతదేశానికి ప్రాతినిధ్యం వహించడానికి ఎంపిక కాలేదు. ఆ

తరువాత అతను తన కుటుంబ వ్యాపారంలో చేరాడు. 34 సంవత్సరాల వయస్సులో అధికారికంగా అంతర్జాతీయ క్రికెట్ నుండి రిటైర్ అయ్యాడు. అయితే అతను ఫస్ట్ క్లాస్ క్రికెట్ ఆడటం కొనసాగించాడు.  అతని చివరి ఫస్ట్-క్లాస్ గేమ్ బొంబాయి, మద్రాస్ మధ్య 1967-68 రంజీ ట్రోఫీ ఫైనల్. 

86 సంవత్సరాల వయస్సులో, అతను 2019 సెప్టెంబరు 23 ఉదయం బ్రీచ్ కాండీ ఆసుపత్రిలో మాధవ్ ఆప్టే మరణించాడు.

మూలాలు 

1932 జననాలు
భారతీయ క్రీడాకారులు
భారతీయ క్రికెట్ క్రీడాకారులు
భారతీయ టెస్ట్ క్రికెట్ క్రీడాకారులు
మహారాష్ట్ర క్రీడాకారులు
మహారాష్ట్ర క్రికెట్ క్రీడాకారులు
జీవిస్తున్న ప్రజలు